Document ID: /roh_data/filtered/fineweb-2-filterrobots_roh.jsonl.gz/65642

L’attatga da l’armada russa sin l’Ucraina ha er consequenzas sin la politica da segirezza svizra. La ministra da defensiun Viola Amherd ha ditg envers SRF – che l’armada ed il servetsch federal d’infurmaziuns analiseschian cuntinuadamain la situaziun da segirezza.
Che la Svizra haja surpiglià las sancziuns da la UE cunter la Russia saja la dretga via, ha la cussegliera federala era ditg durant il discurs.
Ina ulteriura escalaziun militara stoppia però vegnir impedida per tut pretsch. Sche la Nato stuess intervegnir, lura smanatschia propi il privel d’ina terza guerra mundiala, ha agiuntà Viola Amherd.